కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
టీ20ల్లో భారత్ ప్రపంచ రికార్డ్.. లంక టార్గెట్ 261
టీమిండియా సారథి రోహిత్‌ శర్మ టీ20 చరిత్రలో వేగవంతమైన సెంచరీ బాదేయడంతో లంక జట్టుకు భారత్ భారీ లక్ష్యాన్ని నిర్దేశించింది. లంక జట్టు ముందు 261 పరుగుల లక్ష్యం ఉంచింది.
TNN | Updated:
Dec 22, 2017, 11:55PM IST
టీమిండియా సారథి రోహిత్&zwnj; శర్మ టీ20 చరిత్రలో వేగవంతమైన సెంచరీ (118; 42 బంతుల్లో 12&times;4, 10&times;6) బాదేయడంతో లంక జట్టుకు భారత్ భారీ లక్ష్యాన్ని నిర్దేశించింది. టీమిండియా 20 ఓవర్లకు 5 వికెట్ల నష్టానికి 260 పరుగులు చేసింది. రోహిత్&zwnj;తో పాటు మరో ఓపెనర్ కేఎల్ రాహుల్ (89; 49 బంతుల్లో 5&times;4, 8&times;6) కూడా రాణించడంతో భారత్.. టీ20 చరిత్రలోనే రెండో అత్యధిక స్కోరు సాధించింది. రెండో టీ20లోనైనా గెలుపు అందుకుని సిరీస్&zwnj; ఫలితాన్ని చివరిదైన మూడో టీ20 వరకూ తీసుకెళ్లాలనే పట్టుదలతో ఉన్న లంక జట్టకు ఈసారి కూడా నిరాశ తప్పేట్లు లేదు.
మొదట కాస్త నిలకడగా ఆడిన రోహిత్ ఆ తర్వాత గేర్ మార్చి 23 బంతుల్లోనే హాఫ్ సెంచరీ చేశాడు. ఆ తర్వాత ఆకాశమే హద్దుగా చెలరేగిన రోహిత్ మరో 12 బంతుల్లో సెంచరీ పూర్తి చేశాడు. ఈ క్రమంలో డేవిడ్&zwnj; మిల్లర్&zwnj; పేరుతో ఉన్న టీ20ల్లో ఫాస్టెస్ట్ సెంచరీ రికార్డును సమం చేశాడు. రోహిత్.. ఇన్నింగ్స్&zwnj;లో 12 బౌండరీలు, 10 సిక్సర్లు ఉండటం విశేషం.
రోహిత్&zwnj;కు ఇది టీ20ల్లో రెండో శతకం. లంక బౌలర్లను ఊచకోత కోసిన రోహిత్ బాదిన ప్రతి సిక్సర్ కమనీయమే. ఆ జట్టు సారథి పెరీరా వేసిన 11వ ఓవర్&zwnj;లో రోహిత్ వరసగా నాలుగు సిక్సర్లు బాదేశాడు. ఆ తర్వాత చమీరా వేసిన 12.4వ బంతికి భారీ షాట్&zwnj; ఆడబోయి ఔటయ్యాడు. దీంతో అతడి భారీ ఇన్నింగ్స్&zwnj;కు తెరపడినా.. మరో ఓపెనర్ రాహుల్ గేర్ మార్చడంతో భారత్ భారీ స్కోరు సాధించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.